Ekonomio di Pakistan

Yardeki di politikala disputi e basa exterlanda kolokado efektigis la subdevelopo di Pakistan. La lando havas granda habitantaro qua parolas l'Angla linguo, nome en urbala centri. Malgre kelka progreso dum recenta yari, multa problemi en la sektori di transporto, sekureso ed energio, ed anke la kustoza procedi por kolokar en la lando senkurajigas kolokado.

Kom rezulto di politikala nestabileso la rupio di Pakistan min-valorigis 40% depos 2007. En 2008 l'inflaciono atingis 20,8%. . En novembro sam yaro la guvernerio paktis kun IMF pri financal aranjo pro krizo en la komercala bilanco. Quankam l'ekonomio stabileskis pos la krizo, ol rekuperis su lente. L'extera kolokado ne durigis nemediate, pro la strukturala problemi de la lando e pro l'ekonomiala krizo en tota mondo. La TNP durigis kreskar erste depos 2012, e kreskis 5,3% en 2017.

Quale l'ekonomii de BRICS, Pakistan havas granda potencialo por kresko dum la 21ma yarcento. Texuri esas la precipua produkturi por exportaco, e la nesuceso di la lando pri diversigar l'exportaco di altra industriala produkturi vundegas ol koncerne chanji en mondala demandi. La chomeso esis 6% en 2017 segun oficala statistiki, tamen ca nombro ne montras la reala situaciono, nam granda parto dil ekonomio esas neformala, e la subemployo esas alta.

 Referi 

*